刑滿重新出發 波健士家鄉復出手風順
2024年05月22日 11:18
東網電視
更多新聞短片
波健士周一於卡拉夫馬場以Gauderia先拔頭籌。
兩位在港因為違返禁止賭博條例，齊齊被釘牌嘅巴西孖寶，繼蘇兆輝早於三月復出，波健士亦响本月12日於里約內盧刑滿披甲，復出短短10日嘅時間，頭馬數字亦都穩步上揚。雖然上個禮拜响花園馬場(Cidade Jardim)，舉行咗一連三日嘅聖保羅大賽檔期，畢竟休戰成年，尚且要慢慢重新爭取支持，所以大賽場合，暫時就唔見佢有任何參與機會。
目前波健士就專注响佢成名嘅卡拉夫馬場(Gavea)上陣，而响佢熟悉嘅卡拉夫馬場，表現好相當亮眼，雖然只係跑咗23場賽事，已經取得6冠3亞1季。巴健士早响復出嘅第二日(13日)，雖然只係策騎3駒，已經開齋兼起孖，取得佢久違了嘅頭馬。.
而隔咗個大賽期之後，星期一同星期二繼續响卡拉夫馬場上陣，一樣有馬贏，先响周一賽事為練馬師莫啟道旗下Gauderia先拔頭籌，先贏一場2歲新馬錦標賽。昨日呢對騎練拍檔再以Lake A Trojan再次食頭胡，打疊連贏兩日，今日波健士一樣會响卡夫拉馬場上陣，又睇吓佢可唔以可乘勝追擊，延續勝勢。